**לוקאס הדג'ס** (באנגלית: **Lucas Hedges**; נולד ב-12 בדצמבר 1996) הוא שחקן קולנוע ותיאטרון אמריקאי. הדג'ס היה מועמד לפרס אוסקר לשחקן המשנה הטוב ביותר לשנת 2016 על תפקידו בסרט "מנצ'סטר ליד הים" ומועמד פרס גלובוס הזהב לשחקן הטוב ביותר לשנת 2018 על תפקידו בסרט "ילד מחוק".

ביוגרפיה
--------

הדג'ס נולד בשכונת ברוקלין הייטס שברובע ברוקלין, ניו יורק. בנם של המשוררת והשחקנית סוזן ברוס (לבית טיטמן) והבמאי והתסריטאי פיטר הדג'ס. סבו מצד אביו, הכומר רוברט בוידן הדג'ס, היה שר בכנסייה האפיסקופלית. סבו מצד אמו היה סגן נשיא לשעבר של רשת הטלוויזיה HBO בניו יורק, וסבתו מצד אמו, נרקיסה טיטמן, היא במאית תיאטרון ומרצה לשעבר. יש לו אח מבוגר ממנו, סיימון, שעובד בקרן השקעות פרטית בניו יורק. הוא גדל בשכונות המגורים ברוקלין הייטס ובקובל היל, וביקר לעיתים קרובות בסט הצילומים של אביו. כילד, הדג'ס ערך את הופעת הבכורה שלו כניצב בסרטו של אביו "העולם על פי דן" (2007).

הדג'ס למד בבית הספר הפרטי לאמנויות סנט אן, ובשנת 2015 החל ללמוד תיאטרון בבית הספר לאמנויות של אוניברסיטת המדינה של קרוליינה הצפונית אך פרש ממנה לאחר שנה. לאחר מכן, השלים הדג'ס את לימודי התואר ראשון בתיאטרון באוניברסיטת נורת'ווסטרן.

קריירה
------

הדג'ס החל את הקריירה שלו כשחקן בתפקידים מינוריים בסרטים "העולם על פי דן", "ארתור ניומן", "יום הפועלים" ובסרטיו של וס אנדרסון "ממלכת אור הירח" ו"מלון גרנד בודפשט".

התגלה לראשונה בשנת 2013 בסרטו של טרי גיליאם "תאוריית האפס" בתפקיד הנער בוב.

בשנת 2016 הדג'ס זכה לפרוץ לתודעה העולמית בזכות תפקיד משנה משכנע אותו ביצע בדרמה המוערכת "מנצ'סטר ליד הים" של קנת' לונרגן. בסרט גילם הדג'ס את הנער הסורר פטריק צ'נדלר שמתמודד עם מותו של אביו, וזכה לשבחים רבים מצד מבקרי הקולנוע. הדג'ס הועמד על משחקו בסרט לפרס אוסקר לשחקן המשנה הטוב ביותר.

בשנת 2017 ביצע את הופעת הבכורה שלו בתיאטרון אוף ברודוויי במחזה "Yen" שכתבה ג'ורדן אנה. בשנת 2018 שיחק בדמותו של דניאל ריד במחזה של תיאטרון ברודוויי "*The Waverly Gallery*" שכתב קנת' לונרגן. ההפקה עלתה בבכורה ב-25 באוקטובר 2018 ורצה במשך 109 הופעות עד 27 בינואר 2019.

בחודש מרץ 2023 פורסם כי הדג'ס צפוי לככב בעיבוד בימתי של הסרט "הר ברוקבק" בוסט אנד בלונדון לצד השחקן האמריקאי מייק פייסט. המופע יעלה ב-10 במאי 2023 וירוץ עד ה-12 באוגוסט בתיאטרון ה-"@sohoplace".

חיים אישיים
-----------

בשנת 2018 החל לצאת עם השחקנית הקנדית טיילור ראסל; אמנם השניים נפרדו לאחר שנה.

### נטייה מינית וזהות מגדרית

כשנשאל על המיניות שלו ב-2018, אמר הדג'ס: "בשלבים המוקדמים של חיי, כמה מהאנשים שאני הכי נמשכתי אליהם היו החברים הגברים הקרובים ביותר שלי, כך זה היה בתיכון, ואני חושב שתמיד הייתי מודע לזה, על אף שלרוב אני נמשכתי לנשים", והוסיף כי הוא נמצא "על הספקטרום הזה: לא לגמרי סטרייט, אבל גם לא גיי ולא בהכרח ביסקסואל". מאוחר יותר הוא דיבר על היותו בן-ברית לקהילת הלהטב"ק ואמר כי הוא רואה את המיניות שלו כ"חוויה פלואידית".

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2007 | החיים על פי דן | בן זוג של לילי |  |
| 2012 | ממלכת אור הירח | רדפורד |  |
| 2013 | ארתור ניומן | קווין הייברי |  |
| תאוריית האפס | ריצ'רד |  |
| 2014 | יום הפועלים | בוב |  |
| מלון גרנד בודפשט | מפעיל משאבה |  |
| להרוג את השליח | איאן ווב |  |
| 2016 | אנסטסיה | גרג |  |
| מנצ'סטר ליד הים | פטריק צ'נדלר |  |
| 2017 | ליידי בירד | דני אוניל |  |
| שלושה שלטים מחוץ לאבינג, מיזורי | רובי הייז |  |
| 2018 | ילד מחוק | ג'ארד אימונס |  |
| בן חזר הביתה | בן בארנס |  |
| שנות התשעים | איאן |  |
| 2019 | ילד דבש | אוטיס לורט |  |
| גלים | לוק |  |
| 2020 | יציאה צרפתית | מלקולם פרייס |  |
| הכל דיבורים | טיילר יוז |  |
| TBA | *Shirley‏* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2015 | הסטירה | ריצ'י ג'ואנאו | 5 פרקים |
| 2020 | סרט ביתי: הנסיכה הקסומה | ווסטלי | פרק: "Chapter Six: The Fire Swamp" |
| 2021 | *The Premise* | ג'סי ווילר | פרק: "The Ballad of Jesse Wheeler" |

קישורים חיצוניים
----------------

ויקישיתוף מדיה וקבצים בנושא **לוקאס הדג'ס** בוויקישיתוף
* לוקאס הדג'ס, ברשת החברתית אינסטגרם
* לוקאס הדג'ס, במסד הנתונים הקולנועיים IMDb (באנגלית)
* לוקאס הדג'ס, באתר "אידיבי", מאגר הידע העברי לקולנוע ישראלי ועולמי
* לוקאס הדג'ס, באתר AllMovie (באנגלית)
* לוקאס הדג'ס, באתר Rotten Tomatoes (באנגלית)
* לוקאס הדג'ס, באתר Metacritic (באנגלית)
* לוקאס הדג'ס, במסד הנתונים הקולנועיים KinoPoisk (ברוסית)
* לוקאס הדג'ס, באתר Last.fm (באנגלית)
* לוקאס הדג'ס, באתר Discogs (באנגלית)
* אתר למנויים בלבד נירית אנדרמן, לוקאס הדג'ס: לא יפיוף הוליוודי טיפוסי, אבל אחד הצעירים הבולטים בה, באתר הארץ, 22 בינואר 2019

הערות שוליים
------------

1. ↑  Naman Ramachandran, ‘Brokeback Mountain’ Sets West End Adaptation, With Mike Faist and Lucas Hedges to Star, Variety, ‏20 במרץ 2023 (באנגלית)
2. ↑  Kyle Buchanan, Will Lucas Hedges Survive the Fall?, Vulture, ‏2018-09-05 (באנגלית)
3. ↑  How 'Boy Erased' Helped Unerase Lucas Hedges's Attraction to Men, www.advocate.com, ‏2018-10-30 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008729592505171
* GND: 1133388418
* ISNI: 0000 0004 7782 6935
* LCCN: no2017022954
* NKC: xx0243086
* SUDOC: 182396738
* VIAF: 313312056
* WorldCat: lccn-no2017022954

 |